Kauno alus

AB „Kauno alus“ – alaus darykla Kaune, laikoma viena seniausių istorinių daryklų Lietuvoje, veikiančių tose pačiose patalpose.https://kaunoalus.lt/istorija/ 

Įmonė gamina tradicinio stiliaus šviesiuosius ir tamsiuosius alus, taip pat nealkoholinius gėrimus (girą ir gaiviuosius gėrimus).https://kaunoalus.lt/alus/ 

Nuo 2025 m. sausio darykla priklauso UAB „Genys Brewing Co.“ Darykla tęsia veiklą savarankiškai.https://www.vz.lt/pramone/2025/01/30/su-litcapital-finansine-injekcija-genys-prarijo-kauno-alu-563015https://kaunas.kasvyksta.lt/2025/01/30/verslas/genys-brewing-isigijo-kauno-alu/

 Istorija 

 Ištakos XIX a. (iki 1918 m.) 
Dabartinės daryklos ištakos siejamos su XIX a. viduryje Kaune, prie tuometinio Sankt Peterburgo (dabar – Savanorių pr.) plento Šveicarijos piliečių Makso ir Henrietos Bliumentalių įkurta viena pirmųjų pramoninių daryklų mieste. Daryklos pastatų kompleksas buvo plečiamas ir modernizuojamas; savininkai laikui bėgant keitėsi (minimi M. ir H. Bliumentaliai, taip pat A. S. Soloveičikas).https://kaunas2022.eu/modernizmasateiciai/bendroves-ragutis-namas/index.html

 Tarpukaris (1918–1940) 
Po Pirmojo pasaulinio karo 1922 m. darykla reorganizuota į Alaus ir vaisvandenių akcinę bendrovę „Ragutis“, kurios steigėjais tapo žinomi verslo ir visuomenės veikėjai (Martynas Yčas, Jokūbas Šernas, Adomas Prūsas, Volfas Frenkelis) https://www.lrytas.lt/bustas/architektura/2023/05/02/news/verslininkai-legendines-alaus-daryklos-varda-sunaikino-taciau-jos-isskirtine-istorija-saugo-ypatingas-kauno-namas-26879156. „Ragučio“ produkcija buvo plačiai realizuojama laikinojoje sostinėje Kaune, darykla plėsta ir modernizuota.

 Sovietmetis (1940–1990) 
1940 m. darykla nacionalizuota. 1959 m. „Ragutis“ sujungtas su kita Kauno darykla („Raudonoji pašvaistė“) į vieną Kauno alaus ir nealkoholinių gėrimų kombinato „Ragutis“ struktūrą; ankstesnė darykla tapo Gamykla Nr. 2 ir naudojo „Ragučio“ prekės ženklą.  

 Atkūrimas ir „Žalsvyčio“ laikotarpis (1990–2000) 
Atkūrus nepriklausomybę, XX a. dešimto dešimtmečio pradžioje buvusi „Ragučio“ darykla atsiskyrė nuo susivienijimo ir buvo pavadinta „Žalsvyčiu“.

 Vardo „Kauno alus“ grąžinimas ir modernizacija (2000–2010) 
2000 m. rudenį daryklą (tuomet „Žalsvytį“) įsigijo nauji savininkai, pradėta modernizacija, išsaugant istorinius technologinius elementus. 2001 m. įmonei suteiktas AB „Kauno alus“ pavadinimas; sumontuota nauja filtravimo, taros plovimo ir etikečių klijavimo įranga, pastatytas šlapio malimo malūnas. Brandinimui pritaikyti Žaliakalnio kalvos šlaite esantys istoriniai rūsiai.https://kaunoalus.lt/apie-mus/ 

 2010–2024 m. 
Įmonė plėtė asortimentą, atidarė vaisvandenių cechą, atnaujino pilstymo į statines skyrių. Oficialiais duomenimis, įmonė kasmet didino pajamas: 2023 m. pardavimo pajamos sudarė ~5,99 mln. €, 2024 m. – ~6,33 mln. €.https://rekvizitai.vz.lt/imone/kauno_alus/apyvarta/

 „Genys Brewing“ įsigijimas (nuo 2025 m.) 
2025 m. sausio 30 d. UAB „Genys Brewing Co.“ įsigijo AB „Kauno alus“. Skelbta, kad abi daryklos Kaune veiks savarankiškai, o „Kauno alus“ ir toliau naudos savo receptūras bei prekės ženklus.https://www.baltictimes.com/lithuanian_craft_brewer__genys_brewing__acquires_one_of_the_country_s_oldest_breweries___kauno_alus_/

 Šaltiniai 

Kategorija:Kauno įmonės
Kategorija:Lietuvos alaus daryklos